
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 39 

16 Ιανουάριου 2004 


ΑΠΟΦΑΣΕΙ Σ 

Αριθ. οικ. 273/16 

Έγκριση του «Κανονιστικού Πλαισίου Υλοποίησης - Διαχεί¬ 
ρισης - Αξιολόγησης - Παρακολούθησης», της Πράξης 
8.2.4/2 «Κατάρτιση και Μεταφορά Τεχνογνωσίας σε 
ΜΜΕ και ΠΜΕ Μεταποιητικών Κλάδων» του Επιχειρη¬ 
σιακού Προγράμματος Ανταγωνιστικότητα (Ε.Π.ΑΝ.) 
του ΕΛΚΕΔΕ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/85 (ΦΕΚ137/Α) Κυβέρνηση και Κυβερνητι¬ 
κά όργανα όπως τροποποιήθηκε με το Ν. 2081/92 (ΦΕΚ 
154/Α). 

2. Το Π.Δ. 229//86 «Σύσταση και Οργάνωση της Γενικής 
Γραμματείας Βιομηχανίας» όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ 99/Α/95) «Συμπλήρωση και τροποποίηση διατάξε¬ 
ων» του Π.Δ. 396/89. 

3. Το Π.Δ. 27/1.2.96 (ΦΕΚ 19Α) «Συγχώνευση Υπουργείων 
Τουρισμού, ΒΕΤ και Εμπορίου στο Υπουργείο Ανάπτυξης». 

4. Το άρθρο 28 παρ. α'του Ν. 2081/92 (ΦΕΚ 154Α) όπως 
αντικαταστάθηκε από το άρθρο 2 του Ν. 2438/96 (ΦΕΚ 
21 ΙΑ). 

5. Την 485/31.10.2001 (ΦΕΚ 1484/Β/31.10.2001) Κοινή 
Απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Αλέξανδρο Καλαφάτη». 

6. Την 19606/95 (ΦΕΚ 872/Β/95) απόφαση του Υφυ¬ 
πουργού Βιομηχανίας «Μεταβίβαση στο Γενικό Γραμμα¬ 
τέα Βιομηχανίας, στους Γενικούς Διευθυντές και Λοιπούς 
Προϊσταμένους Υπηρεσιακών Μονάδων της Γ.Γ.Β. του 
Υπουργείου Βιομηχανίας, Ενέργειας και Τεχνολογίας του 
δικαιώματος να υπογράφουν με εντολή Υφυπουργού». 

7. Τις διατάξεις του Ν. 707/77 (ΦΕΚ 273), όπως τροπο¬ 
ποιήθηκε από τον 1472/84 (ΦΕΚ 112), 1479/84 (ΦΕΚ 145), 
2000/91 (ΦΕΚ 206), 2702/99 (ΦΕΚ 70) και το Π.Δ. 159/97 
(ΦΕΚ 135). 

8. Το 34543 Καταστατικό Σύστασης της Ανωνύμου Εται¬ 
ρείας με την Επωνυμία ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ 
ΚΑΙ ΣΧΕΔΙΑΣΜΟΥΑΈ. 

9. Το Π.Δ. 98/96 (ΦΕΚ 77/Α/96) «Όροι και διαδικασίες 
ανάθεσης σε ενδιάμεσους φορείς της εφαρμογής προ¬ 
γραμμάτων ή τμημάτωντους, του Υπουργείου Ανάπτυξης 
που αναφέρονται στους τομείς βιομηχανίας, ενέργειας, 
έρευνας και τεχνολογίας και αφορούν έργα του ιδιωτικού 


τομέα καθώς και της διαχείρισης των αντίστοιχων πό¬ 
ρων». 

10. Την Ο (2001) -550 της 14.3.2001 απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (ΕΠΑΝ). 

11 .Την 112809/18.06.2002 (Φ.Ε.Κ. 787/26.6.2002) ΚΥΑτων 
Υπουργών Οικονομίας και Οικονομικών - Εργασίας και Κοι¬ 
νωνικών Ασφαλίσεων για «Τροποποίηση της 4033 /26.7.2001 
απόφασηςτου Υπουργού Εργασίας και Κοινωνικών Ασφαλί¬ 
σεων για το Ενιαίο Σύστημα Διαχείρισης, Αξιολόγησης, Πα¬ 
ρακολούθησης και Ελέγχου των ενεργειών επαγγελματικής 
κατάρτισης συγχρηματοδοτούμενωναπότο Ε.Κ.Τ. στοπλαί- 
σιοτου Γ Κ.Π.Σ. (2000 - 2006) για όλατα Επιχειρησιακά Προ¬ 
γράμματα, που εμπεριέχουν δράσεις κατάρτισης». 

12. Την 9216/Β3 1123/30.10.2003 Πρόσκληση της Ειδι¬ 
κής Υπηρεσίας Διαχείρισης του Ε.Π.ΑΝ. για την υποβολή 
προτάσεων στο Πλαίσιο του Μέτρου 8.2. «Ανθρώπινοι Πό¬ 
ροι στη Μεταποίηση και στις Υπηρεσίες» της Δράσης 
8.2.4. «Κατάρτιση που απευθύνεται στις ανάγκες των 
ΜΜΕ και ΠΜΕ», Πράξη 2 «Ενέργειες κατάρτισης εργαζό¬ 
μενων σε ΜΜΕ και ΠΜΕ παραδοσιακών κλάδων της Ελ¬ 
ληνικής Βιοτεχνίας που θα υλοποιηθούν από τα Κλαδικά 
Ινστιτούτα του ΕΟΜΜΕΧ». 

13. Την από 19.12.2003 πρόταση ένταξης πράξης του 
ΕΛΚΕΔΕ για το Έργο «Ενέργειες Κατάρτισης Μεταφοράς 
Τεχνογνωσίας σε ΜΜΕ και ΠΜΕ Μεταποιητικών Κλάδων» 
στο Μέτρο 8.2., Δράση 4., Πράξη 2 του Ε.Π. ΑΝ. 

14. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, πέραν των προβλεπόμενων στο πρόγραμ¬ 
μα Δημοσίων Επενδύσεων. 

15. Την ανάγκη υλοποίησης της Δράσης 8.2.4. Πράξη 2 
του ΕΠΑΝ, αποφασίζουμε: 

1. Την έγκριση του Κανονιστικού Πλαισίου Υλοποίησης - 
Συστήματος Διαχείρισης - Αξιολόγησης - Παρακολούθη¬ 
σης του Έργου, του Μέτρου 8.2. - Δράση 8.2.4., Πράξη 2 
για το Πρόγραμμα «Ενέργειες Κατάρτισης και Μεταφοράς 
Τεχνογνωσίας σε ΜΜΕ και ΠΜΕ Μεταποιητικών Κλάδων» 
του Επιχειρησιακού Προγράμματος Ανταγωνιστικότητα. 

Η απόφαση αυτή με το Κανονιστικό Πλαίσιο Υλοποίη¬ 
σης του Έργου - Σύστημα Διαχείρισης - Αξιολόγησης - 
Παρακολούθησης της Υλοποίησης του Έργου, να δημο- 
σιευθεί στην Εφημερίδα της Κυβερνήσεως. 

Αθήνα,9 Ιανουάριου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΥΠΟΥΡΓΕΙΟ ΑΝΑΠΤΥΞΗΣ 
ΓΕΝΙΚΗ ΓΡΑΜΜΑΤΕΙΑ 
ΒΙΟΜΗΧΑΝΙΑΣ 



ΘΛΚΘΑΘ 

ΚένΤΛίΙ ΤΡϊυΠλΛνιΠΓ Α ΠϊρΛιηΠΜΛΓ· 



ΕΥΡΠΠΑΤΚΗ ΕΠΙΤΡΟΠΗ 


ΕΠΙΧΕΙΡΗΣΙΑΚΟ ΠΡΟΓΡΑΜΜΑ 
“ΑΝΤΑΓΩΝΙΣΤΙΚΟΤΗΤΑ” 



ΕΡΓΟ 

«ΚΑΤΑΡΤΙΣΗ ΚΑΙ ΜΕΤΑΦΟΡΑ ΤΕΧΝΟΓΝΩΣΙΑΣ 
ΣΕ ΜΜΕ ΚΑΙ ΠΜΕ 
ΜΕΤΑΠΟΙΗΤΙΚΩΝ ΚΛΑΔΩΝ» 


- ΚΑΝΟΝΙΣΤΙΚΟ ΠΛΑΙΣΙΟ ΥΛΟΠΟΙΗΣΗΣ ΤΟΥ 
ΕΡΓΟΥ 


- ΣΥΣΤΗΜΑ ΔΙΑΧΕΙΡΙΣΗΣ - ΑΞΙΟΛΟΓΗΣΗΣ - 
ΠΑΡΑΚΟΛΟΥΘΗΣΗΣ 
ΤΗΣ ΥΛΟΠΟΙΗΣΗΣ ΤΟΥ ΕΡΓΟΥ 


ΔΕΚΕΜΒΡΙΟΣ 2003 

ΠΙΝΑΚΑΣ ΠΕΡΙΕΧΟΜΕΝΩΝ 


ΜΕΡΟΣ Α' 

1. Η ΦΙΛΟΣΟΦΙΑ, ΟΙ ΣΤΟΧΟΙ ΚΑΙ ΤΟ ΠΕΡΙΕΧΟΜΕΝΟ ΤΗΣ ΠΡΑΞΗΣ 

1.1 ΟΡΙΣΜΟΙ 

1.2 ΕΙΣΑΓΩΓΗ 

2. ΠΕΡΙΓΡΑΦΗ ΕΝΕΡΓΕΙΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ - ΠΛΗΘΥΣΜΟΣ ΣΤΟΧΟΣ 

2.1. Θεματικά Αντικείμενα Κατάρτισης 

2.2. Επαγγελματική Κατάρτιση 

2.3. Κατηγορίες Ωφελούμενων με βάση τον Πληθυσμό Στόχο. 

3. ΠΡΟΔΙΑΓΡΑΦΕΣ ΚΑΤΑΡΤΙΣΗΣ - ΕΚΠΑΙΔΕΥΤΙΚΟΙ ΟΡΟΙ 

3.1. Προγράμματα Κατάρτισης Επιχειρηματιών, Στελεχών, Εργαζομένων & Αυτοαπασχολουμένων 

3.2. Κοινοί Εκπαιδευτικοί Όροι 

3.3. Διαδικασία επιλογής καταρτιζομένων 

4. ΠΡΟΣΔΙΟΡΙΣΜΟΣ ΕΠΙΛΕΞΙΜΩΝ ΔΑΠΑΝΩΝ ΓΙΑ ΤΗΝ ΚΑΤΗΓΟΡΙΑ ΕΝΕΡΓΕΙΑΣ «ΚΑΤΑΡΤΙΣΗ» (349) 

4.1. Γενικά 

4.2. Δαπάνες Καταρτιζομένων 

4.3. Αμοιβές Εκπαιδευτών 

4.4. Δαπάνες Μετακίνησης - Διαμονής- Διατροφής 

4.5. Δαπάνες Πρακτικής Άσκησης 

4.6. Αναλώσιμα Υλικά εκπαίδευσης 

ΜΕΡΟΣ Β' 

Α. ΔΙΑΔΙΚΑΣΙΑ ΑΞΙΟΛΟΓΗΣΗΣ 

ΟΡΓΑΝΑ ΥΛΟΠΟΙΗΣΗΣ ΤΟΥ ΕΡΓΟΥ 
Β. ΛΕΙΤΟΥΡΓΙΚΗ ΟΡΓΑΝΩΣΗ ΤΟΥ ΕΡΓΟΥ 

1. ΣΧΕΔΙΑΣΜΟΣ ΤΟΥ ΕΡΓΟΥ 

2. ΥΛΟΠΟΙΗΣΗ & ΔΙΑΧΕΙΡΙΣΗ ΤΟΥ ΕΡΓΟΥ 

2.1. Προετοιμασία του προγράμματος 

2.1.1. ΕΠΙΛΟΓΗ ΤΩΝ ΕΚΠΑΙΔΕΥΟΜΕΝΩΝ 

2.1.2. ΕΠΙΛΟΓΗ ΤΩΝ ΕΚΠΑΙΔΕΥΤΩΝ 

2.1.3. ΕΠΙΛΟΓΗ ΕΠΙΧΕΙΡΗΣΕΩΝ ΠΡΑΚΤΙΚΗΣ ΑΣΚΗΣΗΣ 

2.1.4. ΟΙΚΟΝΟΜΙΚΟΣ ΠΡΟΫΠΟΛΟΓΙΣΜΟΣ 
2.2. Υλοποίηση του προγράμματος 

2.2.1. ΥΛΟΠΟΙΗΣΗ ΤΟΥ ΕΚΠΑΙΔΕΥΤΙΚΟΥ ΕΡΓΟΥ 

2.3 Αξιολόγηση του προγράμματος κατάρτισης 

3. ΑΞΙΟΛΟΓΗΣΗ ΤΟΥ ΕΡΓΟΥ 

Δ. ΑΝΘΡΩΠΙΝΟΙ ΚΑΙ ΥΛΙΚΟΙ ΠΟΡΟΙ ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ 

1. Ανθρώπινοι πόροι 

2. Υλικοί Πόροι 

3. Παρουσίαση της επιστημονικής οργάνωσης της πρότασης 

4. Τρόπος επιλογής των εκπαιδευτών 

Ε. ΠΕΡΙΓΡΑΦΗ ΤΗΣ ΜΕΘΟΔΟΛΟΓΙΑΣ ΚΑΙ ΤΗΣ ΔΙΑΔΙΚΑΣΙΑΣ ΕΠΙΛΟΓΗΣ ΤΩΝ ΚΑΤΑΡΤΙΖΟΜΕΝΩΝ ΚΑΘΩΣ ΚΑΙ ΤΑ ΕΙ¬ 
ΔΙΚΑ ΚΡΙΤΗΡΙΑ ΜΕ ΤΑ ΟΠΟΙΑ ΘΑ ΓΙΝΕΙ ΑΥΤΗ 

ΣΤ. ΠΕΡΙΓΡΑΦΗ ΤΗΣ ΚΑΤΑΛΛΗΛΗΣ ΜΕΘΟΔΟΛΟΓΙΑΣ ΠΑΡΑΚΟΛΟΥΘΗΣΗΣ ΚΑΙ ΕΣΩΤΕΡΙΚΗΣ - ΕΞΩΤΕΡΙΚΗΣ ΑΞΙΟ¬ 
ΛΟΓΗΣΗΣ ΤΩΝ ΠΡΟΓΡΑΜΜΑΤΩΝ ΤΗΣ ΕΝΕΡΓΕΙΑΣ, ΚΑΘΩΣ ΚΑΙ ΤΑ ΕΡΓΑΛΕΙΑ ΠΟΥ ΘΑ ΧΡΗΣΙΜΟΠΟΙΗΘΟΥΝ 

Περιεχόμενο κατάρτισης 
Γ ενικά στοιχεία 

Ζ. ΕΝΕΡΓΕΙΕΣ ΠΛΗΡΟΦΟΡΗΣΗΣ ΚΑΙ ΔΗΜΟΣΙΟΤΗΤΑΣ 

ΜΕΡΟΣ Α' 

1. Η ΦΙΛΟΣΟΦΙΑ, ΟΙ ΣΤΟΧΟΙ ΚΑΙ ΤΟ ΠΕΡΙΕΧΟΜΕΝΟ 
ΤΗΣ ΠΡΑΞΗΣ 

1.1 ΟΡΙΣΜΟΙ 

- Ως ΕΡΓΟ ή ΠΡΑΞΗ ορίζεται η «Κατάρτιση και Μεταφο¬ 
ρά Τεχνογνωσίας σε ΜΜΕ και ΠΜΕ μεταποιητικών κλά¬ 
δων» που αποσκοπεί στην κατάρτιση, επιμόρφωση και με¬ 
ταφορά τεχνογνωσίας σε επιχειρηματίες, στελέχη, εργα¬ 
ζόμενους και αυτοαπασχολούμενους μεταποιητικών 
κλάδων και η οποία εντάσσεται στο Μέτρο 8.2 - Δράση 4 - 
Πράξη 2 του Ε.Π. Ανταγωνιστικότητα. 

- ΦΟΡΕΑΣ ΧΡΗΜΑΤΟΔΟΤΗΣΗΣ του έργου είναι το 
Υπουργείο Ανάπτυξης (ΥΠΑΝ), Γενική Γραμματεία Βιομη¬ 
χανίας (ΓΓΒ), Διεύθυνση Μικρών και Μεσαίων Επιχειρή¬ 
σεων (ΜΜΕ). 

-ΤΕΛΙΚΟΣ ΔΙΚΑΙΟΥΧΟΣ του έργου είναι το ΕΛΚΕΔΕ Κέ¬ 
ντρο Τεχνολογίας & Σχεδιασμού Α.Ε. 

- ΦΟΡΕΑΣ ΥΛΟΠΟΙΗΣΗΣ του έργου είναι το ΕΛΚΕΔΕ 
Κέντρο Τεχνολογίας & Σχεδιασμού Α.Ε. 

- Ως ΥΠΟΕΡΓΟ ή ΠΡΟΓΡΑΜΜΑ ΚΑΤΑΡΤΙΣΗΣ ορίζεται 
κάθε Πρόγραμμα Κατάρτισης 

1.2 ΕΙΣΑΓΩΓΗ 

Στο πλαίσιο του Ε.Π. «Ανταγωνιστικότητα» του Γ ΚΠΣ 
στον Άξονα Προτεραιότητας 8: Ανθρώπινοι Πόροι, Μέτρο 
8.2.: «Ανθρώπινοι Πόροι στην Μεταποίηση και Υπηρε¬ 
σίες» Δράση 8.2.4: «Ενέργειες Κατάρτισης και μεταφο¬ 
ράς Τεχνογνωσίας που αφορούν στη βελτίωση της αντα¬ 
γωνιστικότητας των Μικρών και Μεσαίων Επιχειρήσεων 
(ΜΜΕ) και Πολύ Μικρών Επιχειρήσεων (ΠΜΕ) μέσω της 
αναβάθμισης του ανθρώπινου δυναμικού τους» περιλαμ¬ 
βάνεται η Πράξη 8.2.4./2 «Ενέργειες Κατάρτισης σε ΜΜΕ 
και ΠΜΕ παραδοσιακών κλάδων της Ελληνικής Βιομηχα¬ 
νίας». 

Το έργο «Κατάρτιση και Μεταφορά Τεχνογνωσίας σε 
ΜΜΕ και ΠΜΕ μεταποιητικών κλάδων» αποσκοπεί στην 
κατάρτιση, επιμόρφωση και μεταφορά τεχνογνωσίας σε 
επιχειρηματίες, στελέχη, εργαζόμενους και αυτοαπασχο¬ 
λούμενους του ανωτέρω κλάδου με στόχο τη βελτίωση 
της ανταγωνιστικότητας μέσω της αναβάθμισης του αν¬ 
θρώπινου δυναμικού τους. 

«Τελικός Δικαιούχος και φορέας Υλοποίησης» του έρ¬ 
γου είναι το Κλαδικό Ινστιτούτο του ΕΟΜΜΕΧ «ΕΛΚΕΔΕ 
Κέντρο Τεχνολογίας & Σχεδιασμού Α.Ε.», το οποίο έχει 
την ευθύνη της διαχείρισης και της παρακολούθησης 
υλοποίησης του προγράμματος. 

Ο Προϋπολογισμός του έργου είναι εφτακόσιες ογδό¬ 
ντα χιλιάδες Ευρώ (780.000 Ευρώ) και χρηματοδοτείται 
στο σύνολό της από Δημόσια Δαπάνη ως εξής: ποσοστό 
75% ήτοι 585.000 Ευρώ από Κοινοτική Συμμετοχή (Ευρω¬ 
παϊκό Κοινωνικό Ταμείο - ΕΚΤ) και το υπόλοιπο 25% ήτοι 
195.000 Ευρώ από Εθνική Συμμετοχή (Πρόγραμμα Δημο¬ 
σίων Επενδύσεων - ΠΔΕ). 

Το παρόν κανονιστικό πλαίσιο εκπονήθηκε λαμβάνο- 
ντας υπόψη: 

• Την 112809/18.6.2002 (ΦΕΚ 787/Β/26/5/02) Κοινή 
Απόφαση Υπουργών Οικονομίας και Οικονομικών και Ερ¬ 
γασίας και Κοινωνικών Ασφαλίσεων «Τροποποίηση της 
4033/26.7.2001 απόφασης του Υπουργού Εργασίας και 
Κοινωνικών Ασφαλίσεων για το Ενιαίο Σύστημα Διαχείρι¬ 
σης, Αξιολόγησης, Παρακολούθησης και Ελέγχου των 
ενεργειών Επαγγελματικής Κατάρτισης συγχρηματοδο- 
τούμενων από το ΕΚΤ στο πλαίσιο του Γ ΚΠΣ, (2000 - 


2006), για όλα τα Επιχειρησιακά Προγράμματα που εμπε¬ 
ριέχουν δράσεις Κατάρτισης» 

• Το Π.Δ. 98/96 «Όροι και διαδικασίες ανάθεσης σε εν¬ 
διάμεσους φορείς της εφαρμογής προγραμμάτων ή τμη¬ 
μάτων τους, του Υπουργείου Ανάπτυξης, τα οποία ανα- 
φέρονται στους τομείς βιομηχανίας, ενέργειας, έρευνας 
και τεχνολογίας που αφορούν έργα του ιδιωτικού τομέα 
και της διαχείρισης των αντίστοιχων πόρων» (ΦΕΚ 
77/8.5.96). 

• Τις διατάξεις του Ν. 707/77 (ΦΕΚ 273), όπως τροπο¬ 
ποιήθηκε από τον 1472/84 (ΦΕΚ 145), 2000/91 (ΦΕΚ 206), 
2702/99 (ΦΕΚ 70) και το Π.Δ. 159/97 (ΦΕΚ 135). 

• Το 34543 Καταστατικό ΣύστασηςτηςΑνωνύμου Εται¬ 
ρείας με την επωνυμία ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ 
ΚΑΙ ΣΧΕΔΙΑΣΜΟΥ Α.Ε. 

• Την 2906/22/Φ.Κ.Π. Απόφαση των Υφυπουργών Ανά¬ 
πτυξης «Έγκριση Κανονισμού Προμηθειών του ΕΛΛΗΝΙ¬ 
ΚΟΥ ΚΕΝΤΡΟΥ ΔΕΡΜΑΤΟΣ Α.Ε. (ΕΛ.Κ.Ε.ΔΕ. Α.Ε.), (ΦΕΚ 
215/Β/25.2.2000) 

Αντικείμενο του έργου είναι η υλοποίηση προγραμμά¬ 
των επαγγελματικής κατάρτισης επιχειρηματιών, στελε¬ 
χών, εργαζομένων και αυτοαπασχολουμένων στους κλά¬ 
δους δέρματος, ξύλου - επίπλου, πλαστικών, κλωστοϋ¬ 
φαντουργίας, ετοίμου ενδύματος και χαρτιού. 

Η ανάπτυξη του ανθρώπινου δυναμικού και κυρίως ο εκ¬ 
συγχρονισμός των δεξιοτήτων και η επέκταση της δια βίου 
μάθησης είναι αποφασιστικής σημασίας στην οικονομία 
που βασίζεται στη γνώση. Στο πεδίο αυτό η συνεχιζόμενη 
επαγγελματική κατάρτιση διαδραματίζει καθοριστικό ρό¬ 
λο, για την προσαρμογή του ανθρώπινου δυναμικού στις 
νέες συνθήκες οργάνωσης της εργασίας και στις νέες τε¬ 
χνολογίες. 

Στοντομέατης μεταποίησηςη υποστήριξητωνΜΜΕ και 
ΠΜΕ για την κατάρτιση των επιχειρηματιών και του προ¬ 
σωπικού σε θέματα εφαρμογής νέων τεχνολογιών, σχε- 
διασμού νέων προϊόντων, οργάνωσης επιχειρήσεων, δια¬ 
σφάλισης της ποιότητας των διαδικασιών πιστοποίησης 
των προϊόντων τους, εισαγωγής και εφαρμογής συστη¬ 
μάτων περιβαλλοντικής διαχείρισης, συστημάτων ανά¬ 
πτυξης του ανθρώπινου δυναμικού, συστημάτων διαχεί¬ 
ρισης της τεχνογνωσίας, σύγχρονων μεθόδων και τεχνι¬ 
κών προώθησης προϊόντων, αποτελεί βασικό στοιχείο για 
την επιτυχία της πολιτικής που εκφράζεται με τα μέτρα 
των άλλων αξόνων του Ε.Π. 

Οι ενέργειες επαγγελματικής κατάρτισης των εργαζο¬ 
μένων σε επιχειρήσεις αλλά και των ίδιων των επιχειρη¬ 
ματιών και των στελεχών θα πρέπει να στοχεύουν τόσο 
στην ανάπτυξη νέων τομέων της επιχείρησης, όσο και 
στην καλυτέρευση των όρων εργασίαςτων ωφελουμένων 
(επαγγελματική εξέλιξη). 

2. ΠΕΡΙΓΡΑΦΗ ΕΝΕΡΓΕΙΩΝ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ - ΠΛΗΘΥΣΜΟΣ ΣΤΟΧΟΣ 

2.1. Θεματικά Αντικείμενα Κατάρτισης 

Τα Θεματικά Αντικείμενα που θα αναπτυχθούν αφορούν σε: 

• Νέες Τεχνολογίες & Τεχνικές στον Κλάδο Δέρματος 
& Ιταλική Ορολογία 

• Εξαγωγικό ΜαιΈθϋηρ στον Κλάδο Δέρματος & Ιταλι¬ 
κή Ορολογία 

• Σχεδιασμός Προϊόντων με χρήση Η/Υ - Βιομηχανικός 
Σχεδιασμός στην Επιπλοποιία 

• Βασικές Αρχές ΜαιΈθΙίηρ στον Κλάδο Επίπλου 

• Βασικές Αρχές Βιομηχανικής Κοστολόγησης και 
εφαρμογή μεθόδων κοστολόγησης στον Κλάδο Επίπλου 

• Βιομηχανικός Σχεδιασμός στον Κλάδο Πλαστικών και 
Έλεγχος Ποιότητας 

• Νέες Τεχνολογίες στη Βιομηχανία Πλαστικών 

• Νέες Τεχνολογίες στον Κλάδο Κλωστοϋφαντουργίας 

• Σχεδιασμός ενδυμάτων (οοΙΙθοΙίοπ) με χρήση Η/Υ 

• Δημιουργία Πατρόν με χρήση Η/Υ 

• Σύγχρονες τεχνικές προβολής και προώθησης προϊ¬ 
όντων στον Κλάδο Ετοίμου Ενδύματος 

• Νέες Τεχνολογίες & Τεχνικές στον Έλεγχο Παραγω¬ 
γής & Επεξεργασίας Χαρτιού 

• Νέες Μορφές ΜαιΈθϋηρ & Τεχνικές Προώθησης Πω- 
λήσεων στον Κλάδο Χαρτιού 

• Πληροφορική - Σύγχρονες Μορφές Οργάνωσης Επι¬ 
χειρήσεων του μεταποιητικών κλάδων 

Με το προτεινόμενο έργο οι συμμετέχοντες - εκπαιδευ¬ 
όμενοι θα μπορέσουν να βελτιώσουν το επίπεδο των γνώ¬ 
σεων και των δεξιοτήτων τους και να αποκτήσουν συμπε¬ 
ριφορές που θα τους καταστήσουν ικανούς να ενσωμα¬ 
τώσουν τις νέες τεχνολογίες στις επιχειρήσεις τους, να 
τις καταστήσουν υγιείς, με αναπτυξιακό προσανατολι¬ 
σμό, αυξάνοντας την ανταγωνιστικότητάτους στην Ελλη¬ 
νική και ξένη αγορά. 

2.2. Επαγγελματική Κατάρτιση 

Είναι μία ενέργεια ή σύνολο ενεργειών που σχεδιάζο¬ 
νται με σκοπό την απόκτηση από τον καταρτιζόμενο ανα¬ 
γκαίων επαγγελματικών γνώσεων και δεξιοτήτων. Ειδικό¬ 
τερα η Συνεχιζόμενη Επαγγελματική Κατάρτιση, αποτε¬ 
λεί μία διαρκή διαδικασία, που έχει σκοπό να διασφαλίσει 
ότι οι γνώσεις και δεξιότητες του ατόμου προσαρμόζο¬ 
νται συνεχώς και ανταποκρίνονται στις εξελισσόμενες 
απαιτήσεις της θέσης εργασίας του και των αναγκών της 
αγοράς εργασίας. Μέσω αυτής επιτυγχάνεται η μεταφο¬ 
ρά τεχνογνωσίας των νέων τεχνολογιών που έχουν ανα¬ 
πτυχθεί και εφαρμόζονται στην λειτουργία των επιχειρή¬ 
σεων. 

2.3. Κατηγορίες Ωφελούμενων με βάση τον Πληθυσμό 
Στόχο. 

Οι ενέργειες επαγγελματικής κατάρτισης και μεταφο¬ 
ράς τεχνογνωσίας που θα υλοποιηθούν στα πλαίσια της 
Δράσης 8.2.4/2του Ε.Π. «Ανταγωνιστικότητα» απευθύνο¬ 
νται σε επιχειρηματίες, στελέχη, εργαζόμενους και αυτο¬ 
απασχολούμενους των κλάδων δέρματος, ξύλου - επί¬ 
πλου, πλαστικών, κλωστοϋφαντουργίας, ετοίμου ενδύ¬ 
ματος και χαρτιού. 

3. ΠΡΟΔΙΑΓΡΑΦΕΣ ΚΑΤΑΡΤΙΣΗΣ-ΕΚΠΑΙΔΕΥΤΙΚΟΙ ΟΡΟΙ 

Τα προγράμματα κατάρτισης (Υποέργα) αποτελούνται 
από το θεωρητικό και πρακτικό τους μέρος. Η αναβάθμι¬ 
ση της παρεχόμενης επαγγελματικής κατάρτισης εξα¬ 
σφαλίζεται με την εισαγωγή σύγχρονων μεθόδων στο 
σχεδίασμά και στην υλοποίηση των προγραμμάτων. Η με¬ 
θοδολογία σχεδιασμού και υλοποίησης των προγραμμά¬ 
των ως προς το θεωρητικό μέρος και την πρακτική άσκη¬ 
ση θα ακολουθεί τη σύγχρονη διεθνή εμπειρία και θα βα¬ 
σίζεται στις τεχνικές εκπαίδευσης ενηλίκων. 

3.1. Προγράμματα Κατάρτισης Επιχειρηματιών, Στελε¬ 
χών, Εργαζομένων & Αυτοαπασχολουμένων 

Η ελάχιστη διάρκεια ενός προγράμματος κατάρτισης 
επιχειρηματιών, εργαζομένων και αυτοαπασχολουμένων 
είναι οι 40 ώρες και η μέγιστη 100 ώρες. 

Το θεωρητικό μέρος πρέπει να συναρτάται άμεσα με το 
εκπαιδευτικό αντικείμενο και να αποτελεί κατ’ ελάχιστον 


το 40% και κατά μέγιστο το 70% του συνόλου των ωρών 
του προγράμματος κατάρτισης. 

Η υλοποίηση της πρακτικής άσκησης δύναται να υλο¬ 
ποιηθεί ή σε πιστοποιημένες δομές κατάρτισης ή σε συ- 
νεργαζόμενες επιχειρήσεις και φορείς του δημόσιου ή 
του ιδιωτικού τομέα. 

Μαθήματα υγιεινής και ασφάλειας της εργασίας, προ¬ 
στασίας του περιβάλλοντος, εργασιακών σχέσεων και 
βασικών αρχών λειτουργίας των επιχειρήσεων πρέπει να 
περιληφθούν σε ποσοστό μέχρι 10% στο σύνολο των 
ωρών του θεωρητικού μέρους ενός προγράμματος κα¬ 
τάρτισης εργαζομένων και αυτοαπασχολουμένων. Το πο¬ 
σοστό αυτό μπορεί να ανέρχεται έως 20% στις περιπτώ¬ 
σεις εκείνες όπου οι εργαζόμενοι υπάγονται στα βαρέα 
και ανθυγιεινά επαγγέλματα. 

Ο αριθμός καταρτιζομένων κάθε προγράμματος πρέπει 
να είναι τουλάχιστον 5 και δεν πρέπει να υπερβαίνει τα 25 
άτομα. Σε ειδικές περιπτώσεις (κατάρτιση και μεταφορά 
τεχνογνωσίας με την μορφή ννοιΈεΙιορ) δύναται ο αριθ¬ 
μός των καταρτιζομένων να είναι μεγαλύτερος των 25 
ατόμων. 

3.2. Κοινοί Εκπαιδευτικοί Όροι 

Κατά την διάρκεια της πρακτικής άσκησης είναι υπο¬ 
χρεωτική η παρουσία εκπαιδευτή στον χώρο στον οποίο 
αυτή διενεργείται. 

Στην περίπτωση που η πρακτική άσκηση υλοποιείται σε 
εργαστήριο η αναλογία εκπαιδευτή και καταρτιζομένου 
δεν θα πρέπει να υπερβαίνει την αναλογία 1 προς 15. 

Η συνολική διάρκεια της κατάρτισης για κάθε ημέρα 
δεν μπορεί να ξεπερνάτις 8 ώρες, συμπεριλαμβανομένων 
των διαλειμμάτων. Η ημερήσια διάρκεια υλοποίησης κά¬ 
θε προγράμματος είναι για το θεωρητικό μέρος κατά μέ¬ 
γιστο 6 ώρες συμπεριλαμβανομένων των διαλειμμάτων. 
Η διάρκεια του πρακτικού μέρους δεν μπορεί να υπερβαί¬ 
νει τις 6 ώρες, όταν πραγματοποιείται σε ΚΕΚ, εφόσον 
διαθέτουν πιστοποιημένες εργαστηριακές δομές, και τις 
8 ώρες όταν πραγματοποιείται στις επιχειρήσεις συμπε¬ 
ριλαμβανομένων των διαλειμμάτων. 

Η ημερήσια εκπαίδευση ολοκληρώνεται το αργότερο 
μέχρι την 21η ώρα. 

Δεν επιτρέπεται η κατάρτιση κατά τις Κυριακές και επί¬ 
σημες αργίες. 

Οι καταρτιζόμενοι υποβάλλονται σε αξιολόγηση τόσο 
κατά τη διάρκεια υλοποίησης του προγράμματος όσο και 
μετά την ολοκλήρωση αυτού. Η παρουσία και η συμμετο¬ 
χή τόσο στο θεωρητικό μέρος της κατάρτισης, όσο και 
στις πρακτικές ασκήσεις, τις προφορικές και γραπτές 
εξετάσεις που ενδέχεται να περιλαμβάνει το πρόγραμμα 
είναι υποχρεωτική για τους καταρτιζόμενους. Μετά την 
επιτυχή αξιολόγηση δίδεται σε κάθε καταρτιζόμενο βε¬ 
βαίωση παρακολούθησης προγράμματος κατάρτισης. 

Επιτρέπεται η απουσία των καταρτιζομένων σε ποσο¬ 
στό 10% της συνολικής διάρκειας του προγράμματος. 
Στους καταρτιζόμενους που έχουν πραγματοποιήσει 
απουσίες άνω του 10% του συνολικού αριθμού των ωρών 
του προγράμματος δεν τους χορηγείται βεβαίωση κα¬ 
τάρτισης. 

Για κάθε πρόγραμμα κατάρτισης είναι υποχρεωτική η 
παροχή στους καταρτιζόμενους του απαιτούμενου, κα¬ 
τάλληλου και εύχρηστου εκπαιδευτικού υλικού. 

Σε κάθε πρόγραμμα που θα υλοποιηθεί οι εκπαιδευτές 
σε ένα ποσοστό θα αντληθούν από το «Μητρώο Εκπαι¬ 
δευτών Συνεχιζόμενης Επαγγελματικής Κατάρτισης», 

του Εθνικού Κέντρου Πιστοποίησης Δομών Συνεχιζόμε¬ 
νης Επαγγελματικής Κατάρτισης και Συνοδευτικών Υπο¬ 
στηρικτικών Υπηρεσιών (ΕΚΕΠΙΣ). Το μεγαλύτερο ποσο¬ 
στό των εκπαιδευτών θα είναι εκτός του Μητρώου Εκπαι¬ 
δευτών δεδομένου ότι οι θεματικές ενότητες του έργου 
αφορούν εξειδικευμένα αντικείμενα. 

3.3. Διαδικασία επιλογής καταρτιζομένων 

Η διαδικασία επιλογής των ατόμων που θα παρακολου¬ 
θήσουν ένα πρόγραμμα κατάρτισης περιλαμβάνει τον κα¬ 
θορισμό: 

Της διαδικασίας δημοσιοποίησης του προγράμματος 
κατάρτισης. 

Της διαδικασίας εκδήλωσης ενδιαφέροντος εκ μέρους 
των υποψήφιων καταρτιζομένων. 

Της διαδικασίας αξιολόγησης - επιλογής των καταρτι- 
ζομένων. 

Του μηχανισμού αξιολόγησης - επιλογής των καταρτι- 
ζομένων. 

Των κριτηρίων αξιολόγησης - επιλογής των καταρτιζο- 
μένων. 

Βασικά κριτήρια επιλογής των καταρτιζόμενων εργαζό¬ 
μενων αποτελούν: 

Η συνάφεια της λαμβανόμενης κατάρτισης με το αντι¬ 
κείμενο εργασίας τους. 

Η συνάφεια της λαμβανόμενης κατάρτισης και με τα εν¬ 
δεχόμενα νέα καθήκοντά του στο πλαίσιο αναδιάρθρω¬ 
σης της επιχείρησης. 

Η παρακολούθηση ενός προγράμματος κατάρτισης 
εντός του ιδίου έτους. 

Βασικά κριτήρια επιλογής των καταρτιζόμενων αυτοα¬ 
πασχολούμενων αποτελούν: 

Η συνάφεια της λαμβανόμενης κατάρτισης με το αντι¬ 
κείμενο του επαγγέλματος τους. 

Η συνάφεια της λαμβανόμενης κατάρτισης με ενδεχό¬ 
μενη αλλαγή - εξέλιξη επαγγελματικής δραστηριότητας. 

Η αναγκαιότητα κατοχύρωσης της επαγγελματικής 
ιδιότητας. 

Η αποφυγή παρακολούθησης περισσοτέρων του ενός 
προγράμματος κατάρτισης εντός του ιδίου έτους. 

4. ΠΡΟΣΔΙΟΡΙΣΜΟΣ ΕΠΙΛΕΞΙΜΩΝ ΔΑΠΑΝΩΝ ΓΙΑ ΤΗΝ 
ΚΑΤΗΓΟΡΙΑ ΕΝΕΡΓΕΙΑΣ «ΚΑΤΑΡΤΙΣΗ» (349) 

4.1. Γενικά 

Όλες οι κατηγορίες των δαπανών θεωρούνται επιλέξι¬ 
μες, εφόσον αποδεικνύονται από τα απαραίτητα δικαιο- 
λογητικά και παραστατικά που προβλέπει ο Κ.Β.Σ., η δε 
υποχρέωση έχει αναληφθεί 2 μήνες πριν την έναρξη υλο- 
ποίησηςτου υποέργου, αλλά μετά την έγκριση αυτού, κα¬ 
θώς και 2 μήνες μετά το πέρας της κατάρτισης. 

4.2. Δαπάνες Καταρτιζομένων 

Οι καταρτιζόμενοι δικαιούνται εκπαιδευτικού επιδόμα¬ 
τος έως 2,50 ευρώ μικτό ανά ώρα κατάρτισης. Το εκπαι¬ 
δευτικό επίδομα σε όλες τις περιπτώσεις αποτελεί εισό¬ 
δημα και υπόκειται σε φόρο εισοδήματος και τέλος χαρ¬ 
τοσήμου, είναι δε επιλέξιμη δαπάνη εφόσον έχουν 
αποδοθεί ο προαναφερόμενες κρατήσεις και οι ασφαλι¬ 
στικές εισφορές. Είναι επιλέξιμες οι δαπάνες για διατρο¬ 
φή των καταρτιζομένων, καθώς και οι δαπάνες μετακίνη¬ 
σης και διαμονής για τις περιπτώσεις όπου είναι απαραί¬ 
τητο. Η πληρωμή των εκπαιδευτικών επιδομάτων γίνεται 
με δίγραμμη επιταγή (εκτός εξαιρετικών περιπτώσεων 
που υπάρχει αντικειμενική αδυναμία) το αργότερο με τη 
λήξη του προγράμματος εφόσον ο φορέας έχει πάρει τη 
δεύτερη δόση χρηματοδότησης. 


4.3. Αμοιβές Εκπαιδευτών 

Οι αμοιβές των εκπαιδευτών, ανάλογα με τα τυπικά και 
ουσιαστικά προσόντα, διαμορφώνονται ως εξής: 

Έως 44 ΕΥΡΩ ανά ώρα κατάρτισης για τους εκπαιδευ¬ 
τές που είναι κάτοχοι μεταπτυχιακών τίτλων σπουδών και 
έχουν επαγγελματική εμπειρία πάνω από 5 χρόνια. 

Έως 35 ΕΥΡΩ ανά ώρα κατάρτισης για τους εκπαιδευ¬ 
τές που είναι κάτοχοι μεταπτυχιακών τίτλων σπουδών και 
έχουν επαγγελματική εμπειρία από 3 έως 5 χρόνια, καθώς 
και για τους εκπαιδευτές που είναι κάτοχοι πτυχίου τριτο¬ 
βάθμιας εκπαίδευσης και έχουν επαγγελματική εμπειρία 
πάνω από 5 χρόνια. 

Έως 32 ΕΥΡΩ ανά ώρα κατάρτισης για τους εκπαιδευ¬ 
τές που είναι κάτοχοι μεταπτυχιακών τίτλων σπουδών και 
έχουν επαγγελματική εμπειρία μέχρι 3 χρόνια, καθώς και 
για τους εκπαιδευτές που είναι κάτοχοι πτυχίου τριτο¬ 
βάθμιας εκπαίδευσης και έχουν επαγγελματική εμπειρία 
από 3 έως 5 χρόνια. 

Έως 29 ΕΥΡΩ ανά ώρα κατάρτισης για τους εκπαιδευ¬ 
τές που είναι κάτοχοι πτυχίου τριτοβάθμιας εκπαίδευσης 
και έχουν μέχρι 3 χρόνια επαγγελματική εμπειρία. 

Έως 24 ΕΥΡΩ ανά ώρα κατάρτισης για τους εκπαιδευ¬ 
τές πρακτικής άσκησης που έχουν δίπλωμα Ινστιτούτου 
Επαγγελματικής Κατάρτισης (τμημάτων μεταδευτερο- 
βάθμιας επαγγελματικής κατάρτισης) με επαγγελματική 
εμπειρία τουλάχιστο 4 ετών, τους αποφοίτους Ενιαίου 
Πολυκλαδικού Λυκείου ή Δευτεροβάθμιας Επαγγελματι¬ 
κής Σχολής ή Τεχνικών Επαγγελματικών Εκπαιδευτηρίων 
ή των Σχολών Μαθητείας του ΟΑΕΔ με επαγγελματική 
εμπειρία τουλάχιστον 5 χρόνων, τους αποφοίτους Γενι¬ 
κού Λυκείου με τουλάχιστον 6 έτη επαγγελματικής εμπει- 
ρίας. 

Έως 21 ΕΥΡΩ ανά ώρα κατάρτισης για τους εκπαιδευ¬ 
τές πρακτικής άσκησης που έχουν ολοκληρώσει την 9ετή 
υποχρεωτική εκπαίδευση (Γυμνάσιο) με επαγγελματική 
εμπειρία τουλάχιστον 8 χρόνων, καθώς και εκπαιδευτές 
πρακτικής άσκησης με αποδεδειγμένη επαγγελματική 
εμπειρία τουλάχιστον 10 χρόνων. 

Έως 147 ΕΥΡΩ ανά ώρα κατάρτισης για εκπαιδευτές 
της αλλοδαπής. 

Σε όλες τις παραπάνω αμοιβές συμπεριλαμβάνονται οι 
ασφαλιστικές εισφορές (αναλογία εργαζομένων), όταν η 
ασφάλιση στο ΙΚΑ είναι υποχρεωτική σύμφωνα με την 
ισχύουσα νομοθεσία, καθώς και οι δαπάνες επιδομάτων 
εορτών, άδειας και αποζημιώσεων αδείας που αντιστοι¬ 
χούν στο χρονικό διάστημα που διαρκεί η εκπαίδευση. Οι 
εργοδοτικές εισφορές των παραπάνω αμοιβών είναι επι¬ 
λέξιμη δαπάνη. 

Οι ανωτέρω δαπάνες θεωρούνται επιλέξιμες εφόσον 
έχουν αποδοθεί οι ασφαλιστικές εισφορές (όπου απαιτεί¬ 
ται) , ο φόρος εισοδήματος και το τέλος χαρτοσήμου. 

4.4. Δαπάνες Μετακίνησης - Διαμονής- Διατροφής 

Σε περίπτωση μετακίνησης εκτός έδρας για τις ανάγκες 
του προγράμματος, στο εκπαιδευτικό και λοιπό προσωπι¬ 
κό καταβάλλεται το αντίτιμο του εισιτηρίου εφόσον η με¬ 
τακίνηση γίνεται με μέσο μαζικής μεταφοράς ή η χιλιομε¬ 
τρική αποζημίωση που προβλέπεται από το δημόσιο, εφό¬ 
σον η μετακίνηση γίνεται με χρήση Ι.Χ. αυτοκινήτου. 

Επίσης θα καταβάλλονται τα έξοδα διαμονής βάσει 
απόδειξης - τιμολογίου (μέχρι 88 ΕΥΡΩ η διανυκτέρευση 
για τις περιοχές Αθηνών - Θεσ/νίκης και 59 ΕΥΡΩ για την 
υπόλοιπη Ελλάδα) και τα έξοδα διατροφής μέχρι του πο- 

σού των 29 ΕΥΡΩ ημερησίως για κάθε εκτός έδρας δια- 
νυκτέρευση βάσει αποδείξεων. 

4.5. Δαπάνες Θεωρίας / Πρακτικής Άσκησης 

Οι δαπάνες για την υλοποίηση θεωρίας/πρακτικής 
άσκησης που διεξάγεται σε ενοικιαζόμενες πιστοποιημέ¬ 
νες δομές ή/και φορείς & συνεργαζόμενες επιχειρήσεις 
του δημόσιου ή του ιδιωτικού τομέα, υπολογίζεται από τη 
σχέση: 

Μέχρι 1,76 ΕΥΡΩ/ώρα X ώρες πρακτικής άσκησης X κα¬ 
ταρτιζόμενα άτομα 

Απαιτείται συμφωνητικό μεταξύ του φορέα υλοποίησης 
του προγράμματος και του φορέα / επιχείρησης που θα 
υλοποιηθείς θεωρία/πρακτική άσκηση, θεωρημένο από 
την αρμόδια Δ.Ο.Υ. 

4.6. Αναλώσιμα Υλικά εκπαίδευσης 

Η ποσότητα και η αξία των αναλώσιμων υλικών εκπαί¬ 
δευσης (διδακτικό υλικό, διδακτική ύλη, απαραίτητες φω¬ 
τοτυπίες - εκτυπώσεις - δακτυλογραφήσεις κλπ πρέπει να 
επαληθεύεται σε σχέση με τον αριθμό των καταρτισμέ¬ 
νων και τα ιδιαίτερα χαρακτηριστικά κάθε προγράμματος 
κατάρτισης. 

ΜΕΡΟΣ Β 

Α. ΔΙΑΔΙΚΑΣΙΑ ΑΞΙΟΛΟΓΗΣΗΣ 

Η Γενική Γραμματεία Βιομηχανίας του Υπουργείου Ανά¬ 
πτυξης / Διεύθυνση ΜΜΕ, παρακολουθεί και εποπτεύει 
τοντρόπο υλοποίησης του Έργου, σύμφωνα με το παρόν 
«Κανονιστικό Πλαίσιο Υλοποίησης του Έργου - Σύστημα 
Διαχείρισης - Αξιολόγησης - Παρακολούθησης της Υλο¬ 
ποίησης του Έργου». 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
ΑΕ ως Φορέας Υλοποίησης, έχει την ευθύνη της διαχείρι¬ 
σης και της υλοποίησης του Έργου. Ειδικότερα, με βάση 
τις οδηγίες της ΓΓΒ/ΥΠΑΝ αναλαμβάνει: 

Την ενημέρωση και πληροφόρηση των ενδιαφερομέ¬ 
νων σε όλα τα θέματα που σχετίζονται με το Πρόγραμμα. 

Την εκτύπωση και διανομή του αναγκαίου υλικού. 

Την οργάνωση της απαραίτητης υποδομής, την παρα¬ 
λαβή, ταξινόμηση και καταχώριση των προτάσεων, τον 
έλεγχο των τυπικών προϋποθέσεων συμμετοχής και των 
απαιτούμενων δικαιολογητικών και την παροχή κάθε μέ¬ 
σου που απαιτείται για την πλήρη διοικητική υποστήριξη 
του Έργου. 

Την υποστήριξη της διαδικασίας αξιολόγησης και έντα¬ 
ξης των προτάσεων στο Έργο με κατάλληλους εισηγητές 
στα αρμόδια όργανα. 

Την παρακολούθηση της πορείας υλοποίησης και ολο¬ 
κλήρωσης των Υποέργων, και την εισήγηση επί των θεμά¬ 
των αυτών στα αρμόδια όργανα σύμφωνα με τις διατάξεις 
του παρόντος 

Όργανα υλοποίησης του Έργου 

Επιτροπή Εποπτείας 

Η Επιτροπή Εποπτείας είναι δμελής, ορίζεται με από¬ 
φαση του Υπουργού Ανάπτυξης μετά από εισήγηση της 
Δ/νσης ΜΜΕ και έχει την ευθύνη της συνολικής παρακο¬ 
λούθησης και εποπτείας του Έργου. Ειδικότερα: 

• Παρακολουθεί την όλη πορεία του Έργου και την τή¬ 
ρηση των διατάξεων του παρόντος Κανονιστικού Πλαισί¬ 
ου 

• Εισηγείται στον Υπουργό Ανάπτυξης επί όλων των 
ερωτημάτων που ανακύπτουν σχετικά με την εφαρμογή 
του παρόντος κανονιστικού πλαισίου υλοποίησης του έρ¬ 
γου. 


• Γνωμοδοτεί για όλες τις ενέργειες της δράσης που 
υποβάλλονται από την Ομάδα διαχείρισης του Έργου. 

Η επιτροπή βρίσκεται σε απαρτία και μπορεί να συνε¬ 
δριάσει ότανπαρευρίσκονταιτρία (3) τουλάχιστον από τα 
μέλη της. 

Ομάδα Διαχείρισης του Έργου 

Η αξιολόγηση των προτάσεων - σεμιναρίων διενεργεί- 
ται από την Ομάδα Διαχείρισης του Έργου του ΕΛΚΕΔΕ 
ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ ΑΈ. η οποία 
ορίζεται με απόφαση του Διευθύνοντος Συμβούλου του 
ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ ΑΈ και 
αποτελείται από: 

- Τον Υπεύθυνο του Φυσικού Αντικειμένου του Έργου 

- Τον Υπεύθυνο Οικονομικού Αντικειμένου του Έργου 

- Τον Επιστημονικό Υπεύθυνο του Έργου 

- Έμπειρα στελέχη (Υπεύθυνο Παρακολούθησης της 
Πρακτικής Άσκησης, Λογιστή, Γ ραμματεία, κλπ) 

- Ειδικούς Αξιολογητές 

Έργο της ομάδας αυτής είναι ο σχεδιασμός, η διαχείρι¬ 
ση, η εισήγηση για την επιλογή των επιμέρους προγραμ¬ 
μάτων κατάρτισης και η υποβολή τους στην Επιτροπή 
Εποπτείας. 

Εισηγητές 

Οι υποβαλλόμενες προτάσεις των προγραμμάτων κα¬ 
τάρτισης θα εισάγονται στην Επιτροπή Εποπτείας από ει¬ 
σηγητές - στελέχη του ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ 
& ΣΧΕΔΙΑΣΜΟΥ ΑΈ τα οποία ορίζονται με απόφαση του 
Διευθύνοντος Συμβούλου του ΕΛΚΕΔΕ ΚΕΝΤΡΟ ΤΕΧΝΟ¬ 
ΛΟΓΙΑΣ & ΣΧΕΔΙΑΣΜΟΥ ΑΈ. 

Στις αποφάσεις συγκρότησης των ανωτέρω οργάνων 
θα καθορίζονται και οι αμοιβές των μελών τους, των ειση¬ 
γητών και της γραμματειακής τους υποστήριξης. 

Β. ΛΕΙΤΟΥΡΓΙΚΗ ΟΡΓΑΝΩΣΗ ΤΟΥ ΕΡΓΟΥ 

1. ΣΧΕΔΙΑΣΜΟΣ ΤΟΥ ΈΡΓΟΥ 

Η οργάνωση του έργου βασίζεται στην μεθοδολογία 
«Σχεδιάζω - Εκτελώ - Ελέγχω - Ενεργώ» - «ΡΙαη - ϋο - 
ΟάθοΙ< - ΑοΙ». 

Με βάση αυτή διακρίνονται τα ακόλουθα στάδια: 

Ο σωστός σχεδιασμός του Έργου και η επιλογή των 
επιμέρους προγραμμάτων της είναι καθοριστικής σημα¬ 
σίας για την επιτυχία τους. Συστήνεται η ομάδα διαχείρι¬ 
σης έργου η οποία για την συγκεκριμένη μορφή κατάρτι¬ 
σης: 

• Μελετά την υπάρχουσα κατάσταση στην αγορά ερ¬ 
γασίας 

• Διερευνά τις εκπαιδευτικές ανάγκες των καταρτιζο- 
μένων σε σχέση με το εκπαιδευτικό επίπεδο και τις δεξιό¬ 
τητες που θα πρέπει να αποκτηθούν στα επιμέρους προ¬ 
γράμματα κατάρτισης. 

• Προσδιορίζει τους σκοπούς της ενέργειας και τους 
εκπαιδευτικούς στόχους σε επίπεδο γνώσεων, δεξιοτή¬ 
των και συμπεριφορών ανά πρόγραμμα. 

• Επιλέγει το θεματικό περιεχόμενο των επιμέρους 
προγραμμάτων και καθορίζει τις εκπαιδευτικές ενότητες. 

• Προσδιορίζει τις κατάλληλες εκπαιδευτικές μεθό¬ 
δους και τεχνικές καθώς και τα μέσα που θα χρησιμοποι¬ 
ηθούν. 

• Προσδιορίζει το επίπεδο και τη διαδικασία επιλογής 
των εκπαιδευτών. 

• Προσδιορίζει τη μεθοδολογία επιλογής των καταρτι- 
ζομένων και τα ειδικά κριτήρια με τα οποία θα γίνει αυτή. 

• Προσδιορίζει τη διαδικασία επιλογής των συνεργαζο- 
μένων επιχειρήσεων. 

• Προσδιορίζει τη μεθοδολογία παρακολούθησης, 
εσωτερικής - εξωτερικής αξιολόγησης καθώς και τα ερ¬ 
γαλεία που θα χρησιμοποιηθούν. 

2. ΥΛΟΠΟΙΗΣΗ & ΔΙΑΧΕΙΡΙΣΗ ΤΟΥ ΕΡΓΟΥ 

Με την έγκριση για την υλοποίηση του Έργου και των 
επιμέρους προγραμμάτων ακολουθείται η παρακάτω δια¬ 
δικασία. 

2.1. Προετοιμασία του προγράμματος 

Περιλαμβάνει την: 

2.1.1. ΕΠΙΛΟΓΗ ΤΩΝ ΕΚΠΑΙΔΕΥΟΜΕΝΩΝ 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε εφαρμόζει ένα ποσοστικοποιημένο σύστημα επιλο¬ 
γής καταρτιζόμενων, το οποίο αποτελείται από μια σειρά 
τεστ προσωπικότητας και ικανοτήτων (16 ΡΡ του ΟαΙθΙΙ). 
Πληρέστερη περιγραφή της μεθοδολογίας βρίσκεται σε 
ανάλογη παράγραφο παρακάτω. 

2.1.2. ΕΠΙΛΟΓΗ ΤΩΝ ΕΚΠΑΙΔΕΥΤΩΝ 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε διαθέτει ένα εξειδικευμένο σύστημα αξιολόγησης 
των εκπαιδευτών, το οποίο χαρακτηρίζεται από αντικει¬ 
μενικότητα και ευελιξία στις μεταβαλλόμενες ανάγκες 
του συστήματος κατάρτισης, και το οποίο αναλύεται σε 
ανάλογη παράγραφο παρακάτω. 

2.1.3. ΕΠΙΛΟΓΗ ΦΟΡΕΩΝ / ΕΠΙΧΕΙΡΗΣΕΩΝ ΘΕΩΡΙΑΣ / 
ΠΡΑΚΤΙΚΗΣ ΑΣΚΗΣΗΣ 

Οριστικοποιούνται οι φορείς / επιχειρήσεις που διαθέ¬ 
τουν πιστοποιημένες δομές (όπου απαιτείται), που είχαν 
αναζητηθεί από αντίστοιχες Βάσεις Δεδομένων που δια¬ 
τηρεί το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ ΚΑΙ ΣΧΕ- 
ΔΙΑΣΜΟΥ Α.Ε. για τον σκοπό αυτό. 

2.1.4. ΟΙΚΟΝΟΜΙΚΟΣ ΠΡΟΫΠΟΛΟΓΙΣΜΟΣ 

Με βάση το σύνολο των καταρτιζομένων που θα παρα¬ 
κολουθήσουν το προτεινόμενο πρόγραμμα, τις απαιτή¬ 
σεις που αυτό διαμορφώνει σε αριθμό και επίπεδο εκπαι¬ 
δευτών, άμεσες και έμμεσες δαπάνες οριστικοποιείται ο 
οικονομικός προϋπολογισμός. 

Κατά το στάδιο της προετοιμασίας του κάθε προγράμ¬ 
ματος και αφού έχει γίνει η επιλογή των εκπαιδευομένων 
και των εκπαιδευτών (σύμφωνα με τις διαδικασίες που 
αναλύονται σε άλλες παραγράφους του παρόντος εντύ¬ 
που) πραγματοποιείται η οριστικοποίηση των φορέων / 
επιχειρήσεων στις οποίες θα πραγματοποιηθεί η θεωρία / 
πρακτική άσκηση (όπου απαιτείται). 

Ο Επιστημονικός υπεύθυνος του Έργου είναι υπεύθυ¬ 
νος για όλα τα προγράμματα και συντονίζει όλες εκείνες 
τις ενέργειες που πρέπει να γίνουν και αφορούν το εκπαι¬ 
δευτικό έργο σύμφωνα με τα καθορισθέντα στον σχεδία¬ 
σμά του Έργου και ενημερώνει τον Υπεύθυνο του Φυσι¬ 
κού Αντικειμένου του Έργου. 

Ο επιστημονικός υπεύθυνος σε συνεργασία με την ομά¬ 
δα των εισηγητών, προχωρούν στον καθορισμό του ανα¬ 
λυτικού ωρολογίου προγράμματος και τον καθορισμό 
του διδακτικού υλικού, ενώ ο υπεύθυνος για την πρακτική 
άσκηση συνεργάζεται με τις επιχειρήσεις και ορίζει το πε¬ 
ριεχόμενο και τις ημερομηνίες της πρακτικής άσκησης. 

Στο ίδιο στάδιο η γραμματεία συγκεντρώνει όλα εκείνα 
τα απαραίτητα έντυπα που χρειάζονται τόσο πριν, κατά 
την διάρκεια, αλλά και μετά την υλοποίηση της πρότασης 
(προκηρύξεις, επιλογή εκπαιδευτών - εκπαιδευομένων, 
παρουσιολόγια, δηλώσεις έναρξης ενεργειών, συγκέ¬ 
ντρωση επιλέξιμων δαπανών, ανάπτυξη του οικονομικού 
συστήματος διαχείρισης κλπ.), όπως επίσης και όλο το 


απαραίτητο διδακτικό υλικό (π.χ. σημειώσεις, βιβλιογρα¬ 
φία). 

Με την συνεργασία του Υπεύθυνου του Φυσικού Αντι¬ 
κειμένου Έργου, του λογιστηρίου, του επιστημονικού 
υπευθύνου, και της γραμματείας βάσει των διαπιστωμέ¬ 
νων αναγκών συντάσσεται ο προϋπολογισμός του Έρ¬ 
γου, παρακολουθείται η εκτέλεσή του, αποστέλλονται 
στο Υπουργείο τα απαιτούμενα δελτία παρακολούθησης 
και συντάσσεται η αίτηση αποπληρωμής του. 

Ο Επιστημονικός Υπεύθυνος του Έργου, σε συνεργα¬ 
σία με τον Υπεύθυνο του Φυσικού Αντικειμένου Έργου και 
το λογιστήριο, πιθανόν διαμορφώνουν και οριστικοποι- 
ούν τον οικονομικό προϋπολογισμό της ενέργειας. 

Τέλος, διοργανώνεται ννοιΈεάορε με αντικείμενο την 
ενημέρωση των εκπαιδευτών σε θέματα που αφορούν τις 
εσωτερικές λειτουργίες και κανονισμούς που διέπουντο 
ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ Α.Ε 

2.2. Υλοποίηση του προγράμματος 

2.2.1. ΥΛΟΠΟΙΗΣΗ ΤΟΥ ΕΚΠΑΙΔΕΥΤΙΚΟΎ ΕΡΓΟΥ 

Απάτη θεματολογία του προγράμματος, αναπτύσσεται 
ευελιξία και προσαρμοστικότητα, που επιτυγχάνεται μέ¬ 
σα από την έμφαση στην απόκτηση γνώσεων, γεγονός 
που διευρύνει τους ορίζοντεςτης απασχόλησης, ανταπο- 
κρίνεται στις νέες απαιτήσεις των σύγχρονων επιχειρή¬ 
σεων και καθιστά τους καταρτιζόμενους ικανούς να αντα- 
ποκριθούν σ αυτές. 

Η υλοποίηση του προγράμματος χωρίζεται στο στάδιο 
της θεωρίας και στάδιο της πρακτικής. 

Σε επίπεδο θεωρητικής κατάρτισης: οι εκπαιδευτικές 
μέθοδοι που θα χρησιμοποιηθούν, θα ευνοούν την συμ¬ 
μετοχή και το διάλογο και θα λαμβάνουν υπόψη τους την 
ανατροφοδότηση (ΐθθά ό3θΙ<) που θα υπάρξει κατά τη 
διάρκεια της εκπαίδευσης από τους εκπαιδευόμενους. ( 
π.χ. Μέθοδος ομαδικών εργασιών, μέθοδος ατομικών 
ασκήσεων, εργασίες προσομοίωση καταστάσεων, γνώ¬ 
σεις τεχνολογιών πολυμέσων κλπ.). 

Στο στάδιο της θεωρίας ο Επιστημονικός Υπεύθυνος 
ενημερώνει τον Υπεύθυνο του Φυσικού Αντικειμένου του 
Έργου για την σωστή διεξαγωγή των προγραμμάτων, την 
τήρηση του ωρολογίου προγράμματος, την προσέλευση 
των καταρτιζομένων κ.λ.π.. Η θεωρία θα υλοποιηθεί λαμ- 
βάνοντας υπόψη τις ανάγκες, τις δυνατότητες και τα εν¬ 
διαφέροντα των επιλεγέντων για κατάρτιση ατόμων. 

Στο στάδιο της πρακτικής ο υπεύθυνος για την πρακτική 
άσκηση αναλαμβάνει τον συντονισμό των επιχειρήσεων και 
των καταρτιζομένων. Η πρακτική άσκηση θα βοηθήσει 
τους καταρτιζόμενους να κατανοήσουν το θεωρητικό μέ¬ 
ρος του προγράμματος και θα τους δώσει την δυνατότητα 
να έρθουν σε επαφή με πραγματικό περιβάλλον εργασίας. 

Στα πλαίσια της πρακτικής άσκησης πραγματοποιείται: 

• Επίδειξη του εξοπλισμού της επιχείρησης 

• Επιλεγμένη καθοδηγούμενη εξάσκηση των εκπαιδευ- 
ομένων στη χρήση του εξοπλισμού 

• Επίλυση τυχών αποριών και προβλημάτων 

2.3 Αξιολόγηση του προγράμματος κατάρτισης 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε. εφαρμόζει σύστημα εσωτερικής και εξωτερικής 
αξιολόγησης των προγραμμάτων, ώστε να επιτυγχάνεται 
η πληρότητα του συστήματος αξιολόγησης, η διασταύ¬ 
ρωση στοιχείων και η αντικειμενικότητα των κρίσεων. 

Η αξιολόγηση του προγράμματος κατάρτισης γίνεται 
από: 

•τον Υπεύθυνο του Προγράμματος 

Περιλαμβάνει την ενδιάμεση - τελική αξιολόγηση των 
εκπαιδευόμενων, των εκπαιδευτών, του φορέα υλοποίη¬ 
σης και του προγράμματος. 

Η αξιολόγηση αυτή πραγματοποιείται καθ’ όλη τη διάρ¬ 
κεια του προγράμματος, μέσω ερωτηματολογίων, συνε¬ 
ντεύξεων και προβληματισμό όλων των εμπλεκόμενων, 
ώστε να λαμβάνονται άμεσες λύσεις. 

Με την ενδιάμεση αξιολόγηση επιτυγχάνεται μια διαδι¬ 
κασία προσαρμογής του εκπαιδευτικού προγράμματος 
στα νέα δεδομένα και στις ανάγκες που εμφανίζονται. 

Με την ολοκλήρωση του Προγράμματος ακολουθεί συ¬ 
νολική αξιολόγηση όλων των παραπάνω παραγόντων, 
διαπιστώνονται τυχόν ατέλειες και παραλείψεις, έτσι 
ώστε να υπάρχει η δυνατότητα αναμόρφωσης και προ¬ 
σαρμογής του προγράμματος στα επόμενα χρόνια επα¬ 
ναλειτουργίας του και συντάσσεται έκθεση αξιολόγησης 
των αποτελεσμάτων του Προγράμματος. 

3. ΑΞΙΟΛΟΓΗΣΗ ΤΟΥ ΕΡΓΟΥ 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε. εφαρμόζει σύστημα εσωτερικής και εξωτερικής 
αξιολόγησης των προγραμμάτων, ώστε να επιτυγχάνεται 
η πληρότητα του συστήματος αξιολόγησης, η διασταύ¬ 
ρωση στοιχείων και η αντικειμενικότητα των κρίσεων. 

Η αξιολόγηση του Έργου γίνεται από: 

•τον Υπεύθυνο του Φυσικού Αντικειμένου του Έργου 

•τον Επιστημονικό Υπεύθυνο 

•τον Εξωτερικό συνεργάτη, (ειδικευμένος σε διαδικα¬ 
σίες αξιολόγησης ενεργειών κατάρτισης) 

Η επίτευξη του σκοπού του Έργου και των επιμέρους 
στόχων των προγραμμάτων έχει εξασφαλιστεί δεδομέ¬ 
νου ότι: 

Η επιλογή των επιμέρους προγραμμάτων κατάρτισης 
προήλθε μετά από προσεκτική μελέτη όλων των διαθέσι¬ 
μων στοιχείων, σχετικά με την προσφορά εργασίας κα¬ 
θώς και τις προβλέψεις ζήτησης ειδικευμένων στελεχών 
επιχειρήσεων για τα επόμενα χρόνια. 

Η εκπόνηση του εκπαιδευτικού πακέτου και η μεθοδο¬ 
λογία υλοποίησης του Έργου έγινε με βάση την πείρα και 
τις γνώσεις της επιστημονικής ομάδας του ΕΛΚΕΔΕ ΚΕ¬ 
ΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ Α.Ε. 

Η διάρθρωση της ομάδας των εισηγητών έγινε κάτω 
από καταξιωμένους επαγγελματίες με πολυετή διδακτική 
εμπειρία, κατάλληλων ειδικοτήτων, ώστε να εξασφαλι¬ 
στεί τόσο το θεωρητικό - γνωστικό υπόβαθρο, όσο και το 
καθαρά τεχνικό μέρος του προγράμματος. 

Η καλύτερη δυνατή επιλογή συνεργαζόμενών επιχειρή¬ 
σεων, επιχειρήσεις καθιερωμένες στην αγορά και γνώ¬ 
στες για την προσφορά τους στην Ελληνική οικονομία, 
όπου αρκετές από αυτές έχουν εκφράσει την ανάγκη 
τους για περισσότερα εξειδικευμένα στελέχη. 

Δ. ΑΝΘΡΩΠΙΝΟΙ ΚΑΙ ΥΛΙΚΟΙ ΠΟΡΟΙ ΓΙΑ ΤΗΝ ΥΛΟΠΟΙ¬ 
ΗΣΗ ΤΟΥ ΕΡΓΟΥ 

1. Ανθρώπινοι πόροι 

Το ανθρώπινο δυναμικό (επιστημονικό, διοικητικό, εκ¬ 
παιδευτικό) που θα απασχοληθεί για την υλοποίηση του 
Έργου έχει πολυετή εκπαιδευτική και επαγγελματική 
εμπειρία στην κατάρτιση των ενηλίκων. Έχει συμμετάσχει 
στο σχεδίασμά, την οργάνωση, την υλοποίηση, τη διδα¬ 
σκαλία και την αξιολόγηση αρκετών προγραμμάτων 
επαγγελματικής κατάρτισης. 

1. Επιστημονικό δυναμικό: Υπεύθυνος Ενέργειας, Επι¬ 
στημονικός Υπεύθυνος, Συντονιστής, Αξιολογητές του 
προγράμματος. 


2. Διοικητικό δυναμικό: Λογιστής, Γραμματεία, Υπεύθυ¬ 
νος Μηχανοργάνωσης, Έμπειρα Στελέχη. 

3. Εκπαιδευτικό δυναμικό: η επιλογή του θα γίνει με την 
εφαρμογή ενός εξειδικευμένου συστήματος αξιολόγη¬ 
σης ώστε να επιτευχθεί η καταλληλότερη για το συγκε¬ 
κριμένο πρόγραμμα. 

2. Υλικοί Πόροι 

Το Έργο παρουσιάζει καινοτομικά και πολυδιάστατα 
χαρακτηριστικά που συνίσταται 

• Στην εφαρμογή καινοτόμων μεθόδων εκπαίδευσης: 
Μελέτη Περιπτώσεων (Θαεσ Βΐυάίθδ) - Προσομοίωση Ερ¬ 
γασίας (ϋοό δίπιυΐαΐίοπ) - Υποθετικά Σενάρια (Βυβίηθδδ 
Θαιτίθε) - Ομαδικές Εργασίες και ννοιΊοίιορε. 

•Στην χρήση σύγχρονων τεχνολογικά εκπαιδευτικών 
μέσων και εργαλείων. 

• Εγκατάσταση τηλεσυνδιάσκεψης. 

• Χρήση ΌάΧά Ββδθδ Επιχειρήσεων. 

• Χρήση ΜυΙΙίπίΘόίβ: Τν, νίόθο, νίόβο 03πΐθΓ3, ΟΩ-ΗΟΜ. 

• Χρήση ΙπΙθγπθΙ - θ - πιβίΙ. 

• Εξειδικευμένες εφαρμογές 50ΡΤ\Λ/ΑΗΕ. 

• Προβολή βιντεοκασετών. 

•ΟνθΓ - Ηβ30 ΡΓ0]θσΐ0Γ5, 5Π0Θ5. 

• Χρήση του εξειδικευμένου εξοπλισμού των συνεργα- 
ζόμενων επιχειρήσεων. 

Η υλοποίηση του προτεινόμενου Έργου επιτυγχάνει 
την ανάπτυξη ιδιαιτέρων προσόντων που απαιτεί η σύγ¬ 
χρονη αγορά εργασίας, γεγονός που διευρύνει τους ορί¬ 
ζοντες απασχόλησης των καταρτιζομένων. 

3. Παρουσίαση της επιστημονικής οργάνωσης της πρό¬ 
τασης 

Ένας σημαντικός παράγοντας που κρίνει την επιτυχία 
των προγραμμάτων κατάρτισης είναι η καταλληλότητα 
τόσο του επιστημονικού υπευθύνου της πρότασης όσο 
και των εκπαιδευτών που συμμετέχουν σε αυτό. 

Τα παραπάνω αποτελούν ένα αδιαίρετο σύνολο, έτσι 
ώστε να διαμορφωθεί το κατάλληλο πλαίσιο μέσα στο 
οποίο η εκπαιδευτική διαδικασία θα έχει το μέγιστο δυνα¬ 
τό αποτέλεσμα. 

Ο Επιστημονικός Υπεύθυνος έχει την εποπτεία για όλα 
τα επιμέρους προγράμματα. Βασική του μέριμνα είναι το 
επιστημονικό μέρος - μελέτη της πρότασης, καθώς και η 
σωστή υλοποίηση (διεξαγωγή) των προγραμμάτων, ακο¬ 
λουθώντας πιστά τις θεωρητικές και πρακτικές ενότητες 
σύμφωνα με το ωρολόγιο πρόγραμμα. 

Πιο συγκεκριμένα είναι υπεύθυνος για: 

• Τον προσδιορισμό στόχων και τον σχεδίασμά της θε¬ 
ματολογίας. 

• Τον καθορισμό ειδικοτήτων εκπαιδευτών. 

• Τον καθορισμό υλικοτεχνικής υποδομής. 

• Τον καθορισμό εκπαιδευτικού υλικού. 

• Την ποιότητα των σημειώσεων. 

• Την σωστή διεξαγωγή των μεθοδολογιών αξιολόγη¬ 
σης. 

• Τον συντονισμό των εξετάσεων. 

• Τον προσδιορισμό των επιχειρήσεων και συντονισμό 
της πρακτικής άσκησης. 

• Την εκπόνηση έκθεσης αξιολόγησης του προγράμμα¬ 
τος. 

4. Τρόπος επιλογής των εκπαιδευτών 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε. διαθέτει ένα εξειδικευμένο σύστημα αξιολόγησης 
των εκπαιδευτών, το οποίο χαρακτηρίζεται από αντικει¬ 
μενικότητα, απλότητα στην εφαρμογή του, σαφήνεια του 

περιεχομένου του και προσαρμοστικότητα - ευελιξία στις 
μεταβαλλόμενες ανάγκες του συστήματος κατάρτισης. 

Η δομή του επιτρέπει τη συγκέντρωση και παρουσίαση 
ποσοτικών και ποιοτικών στοιχείων καθ' όλη τη διάρκεια 
διεξαγωγής του προγράμματος. Με αυτό τον τρόπο οι 
υπεύθυνοι μπορούν να έχουν ανά πάσα στιγμή την εικόνα 
της παρουσίας και αποτελεσματικότητας του εκάστοτε 
εκπαιδευτή και ταυτόχρονα την εικόνα για την πορεία του 
προγράμματος στο σύνολό του, όπως βέβαια και τη δυ¬ 
νατότητα παρέμβασης για την διόρθωση τυχόν προβλη¬ 
μάτων. 

Η μέθοδος αξιολόγησης αποτελείται από: 

• Μια ειδικά σχεδιασμένη φόρμα αξιολόγησης, η οποία 
επιτρέπει τη συλλογή ποσοτικών και ποιοτικών στοιχείων. 

• Μια ημιδομημένη συνέντευξη με τον εκπαιδευτή από 
έναν ειδικευμένο συνεργάτη μας στα θέματα της αξιολό¬ 
γησης προσωπικού, η οποία θα βοηθήσει στη συλλογή 
περισσότερων ποιοτικών στοιχείων. 

Τα παραπάνω στοιχεία αξιολογούνται λαμβάνοντας 
υπόψη τη θεματική ενότητα που έχει αναλάβει ο εκπαι¬ 
δευτής να διδάξει και τα ιδιαίτερα χαρακτηριστικά της 
ομάδας των καταρτιζομένων (επίπεδο μόρφωσης, προϋ¬ 
πηρεσία, ειδικές πληθυσμιακές κατηγορίες κ.τ.λ.). 

Στο τέλος της διαδικασίας αξιολόγησης, συντάσσεται 
μια σύντομη και περιεκτική έκθεση για τον εκπαιδευτή, 
στην οποία αποτυπώνονται όλες εκείνες οι παράμετροι 
που θα καθορίσουν την αποτελεσματικότητα του εκπαι¬ 
δευτή και συνεπώς την επιτυχία της θεματικής ενότητας 
του προγράμματος που έχει αναλάβει. 

Με τη λήξη της διαδικασίας της επιλογής των εκπαιδευ¬ 
τών για την υλοποίηση της ενέργειας ακολουθεί η διαδι¬ 
κασία της εσωτερικής επιμόρφωσής τους. Το διοικητικό 
προσωπικό του ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕ- 
ΔΙΑΣΜΟΥ Α.Ε μετηνεποπτείατου διευθυντή, ενημερώνει 
τους εκπαιδευτές ως προς τα εσωτερικά συστήματα λει¬ 
τουργίας του, έτσι ώστε να συγχρονιστούν με την μηχανή 
της λειτουργίας του. Ενημερώνονται για τα συστήματα 
αξιολόγησης των καταρτιζομένων, των εκπαιδευτών, του 
εκπαιδευτικού έργου, ενώ παράλληλα γνωστοποιούνται 
τα εκπαιδευτικά μέσα και εργαλεία που έχει στην διάθεσή 
του το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε (λογισμικά κ.λπ.). Δεδομένου ότι η αποτελεσματικό¬ 
τητα του προγράμματος εξαρτάται και από την διαμόρ¬ 
φωση γόνιμου παιδαγωγικού κλίματος στη διάρκεια της 
κατάρτισης, καθώς και σχέσεων εμπιστοσύνης μεταξύ 
καταρτιζομένων - εκπαιδευτών και υπευθύνων πρακτικής 
άσκησης, το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕ- 
ΔΙΑΣΜΟΥ Α.Ε. διοργανώνει ειδικό σεμινάριο με στόχο την 
εκπαίδευση και ενημέρωση των εκπαιδευτών. Συγκεκρι¬ 
μένα: 

• Ενημερώνει για τους στόχους του προγράμματος και 
το συνδυασμό τους με το επίπεδο των καταρτιζομένων. 

• Τονίζει τις ιδιαιτερότητες της επαγγελματικής κατάρ¬ 
τισης ενηλίκων ατόμων. 

• Αναλύει και «επιβάλλει» τις αρχές της παιδαγωγικής 
ενηλίκων. 

Αν και ο ρόλος των εκπαιδευτών είναι διακριτός, θεω¬ 
ρείται αναγκαίος ο μεταξύ τους συντονισμός από την 
γραμματεία έτσι ώστε να αποφευχθούν τυχόν δυσλει- 
τουργικές κυρίως ως προς την διεξαγωγή του ωρολογίου 
προγράμματος. 

Το σύστημα της επιστημονικής οργάνωσης του ΕΛΚΕ¬ 
ΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ Α.Ε, όπως 


ήδη έχει αναλυθεί, στοχεύει στην μεγαλύτερη δυνατή 
αποτελεσματικότητα των προγραμμάτων κατάρτισης. 

Ε. ΠΕΡΙΓΡΑΦΗ ΤΗΣ ΜΕΘΟΔΟΛΟΓΙΑΣ ΚΑΙ ΤΗΣ ΔΙΑΔΙ¬ 
ΚΑΣΙΑΣ ΕΠΙΛΟΓΗΣ ΤΩΝ ΚΑΤΑΡΤΙΖΟΜΕΝΩΝ ΚΑΘΩΣ ΚΑΙ 
ΤΑ ΕΙΔΙΚΑ ΚΡΙΤΗΡΙΑ ΜΕ ΤΑ ΟΠΟΙΑ ΘΑ ΓΙΝΕΙ ΑΥΤΗ 

Η διαδικασία επιλογής των καταρτιζομένων αποτελεί 
μια από τις πιο σημαντικές ενέργειες του προγράμματος, 
αφού είναι αυτή που θα καθορίσει την επιτυχημένη ή μη 
έκβασή του. Η «επιτυχία» για ένα πρόγραμμα κατάρτισης 
ορίζεται από την απόκτηση εκείνων των γνώσεων που θα 
τους βοηθήσουν είτε να αποκατασταθούν επαγγελματι¬ 
κά, είτα να βελτιώσουν τις υπηρεσίες που θα μπορούσαν 
να προσφέρουν στον χώρο εργασίας τους. 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
Α.Ε θα εφαρμόσει ένα ποσοστικοποιημένο σύστημα επι¬ 
λογής καταρτιζομένων, το οποίο αποτελείται από μια σει¬ 
ρά τεστ προσωπικότητας των ικανοτήτων. 

Για την επιτυχία ενός ατόμου στον επαγγελματικό χώρο 
ή αντίστοιχα στη παρακολούθηση κάποιας εκπαιδευτικής 
ενέργειας και την αφομοίωση των παρεχομένων γνώσε¬ 
ων, σημαντικό ρόλο παίζουν κάποια χαρακτηριστικά της 
προσωπικότητάς του, όπως και κάποιες έμφυτες ή επί¬ 
κτητες ικανότητές του. Τα τεστ που χρησιμοποιούνται εί¬ 
ναι το ΙΘΡΡτου ΟαΙθΙΙ, το πιο διαδεδομένο εργαλείο τρό¬ 
που αξιολόγησης της προσωπικότητας παγκοσμίως. 
Αποτελείται από ένα σύνολο 16 δεικτών/διαστάσεων της 
προσωπικότητας οι οποίες βαθμολογούνται με κλείδες. 
Επίσης, χρησιμοποιούνται τα τεστ μέτρησης ικανοτήτων, 
0ΑΒ1 & 0ΑΒ2. Και τα δυο αυτά είδη τεστ έχουν σταθμι¬ 
στεί στον ελληνικό πληθυσμό. 

Αφού γίνει χορήγηση των παραπάνω τεστ σε όλους 
τους υποψήφιους, η κατάταξή τους γίνεται αυτόματα με 
τη χρήση εξειδικευμένου λογισμικού Η/Υ στον οποίο συ¬ 
νυπολογίζονται όλα τα κριτήρια επιλογής. 

Επειδή κάθε πρόγραμμα επαγγελματικής κατάρτισης 
κινείται σε διαφορετικό θεματικό πεδίο, οι καταρτιζόμενοι 
θα πρέπει να διαθέτουν ανεπτυγμένα στοιχεία προσωπι¬ 
κότητας όπως και διαφορετικές κάθε φορά ικανότητες. 
Στην εξίσωση της κατάταξης, λοιπόν, δίνεται μεγαλύτερη 
βαρύτητα σε διαφορετικά κάθε φορά στοιχεία, ανάλογα 
με το αντικείμενο κατάρτισης. 

Τέλος, στο σύστημα επιλογής που χρησιμοποιείται, συ¬ 
νυπολογίζονται και κάποια εξωτερικά κριτήρια, που έχουν 
να κάνουν με την κοινωνική κατάσταση του ατόμου, την 
εμπειρία του στο αντικείμενο κατάρτισης, τις σχετικές με 
αυτό το αντικείμενο γνώσεις που μπορεί να διαθέτει ή με 
κάποια ειδική πληθυσμιακή κατηγορία στην οποία μπορεί 
να ανήκει, καθώς και τις προσπάθειές του για ανεύρεση 
εργασίας, τον χρόνο παραμονής στην ανεργία κλπ.. Τα 
στοιχεία αυτά συλλέγονται από ερωτηματολόγιο που συ¬ 
μπληρώνουν αρχικά όλοι οι υποψήφιοι για το πρόγραμμα. 

Το ποσοστικοποιημένο σύστημα επιλογής καταρτιζο- 
μένων που εφαρμόζει το ΕΛΚΕΔΕ ΚΕΝΤΡΟ ΤΕΧΝΟΛΟ¬ 
ΓΙΑΣ & ΣΧΕΔΙΑΣΜΟΥ Α.Ε, στηρίζεται στην αντικειμενικό¬ 
τητα και το αδιάβλητο των αποτελεσμάτων και όχι στον 
υπολογισμό υποκειμενικών κριτηρίων, ενώ σε όλεςτις πε¬ 
ριπτώσεις υπάρχουν ίσες ευκαιρίες μεταξύ των δύο φύλ¬ 
λων. Επομένως είναι βέβαιο ότι τα άτομα που θα επιλε- 
γούν για να συμμετάσχουν στο συγκεκριμένο πρόγραμμα 
όχι μόνο θα αποδώσουν πολύ καλύτερα κατά την διάρκεια 
της εκπαίδευσης, αλλά θα είναι και πολύ αποδοτικοί κατά 
την εργασία τους από την στιγμή που το αντικείμενο που 

θα ασχοληθούν θα είναι συμβατό με τα ιδιαίτερα χαρα¬ 
κτηριστικά τους. 

ΣΤ. ΠΕΡΙΓΡΑΦΗ ΤΗΣ ΚΑΤΑΛΛΗΛΗΣ ΜΕΘΟΔΟΛΟΓΙΑΣ 
ΠΑΡΑΚΟΛΟΥΘΗΣΗΣ ΚΑΙ ΕΣΩΤΕΡΙΚΗΣ - ΕΞΩΤΕΡΙΚΗΣ 
ΑΞΙΟΛΟΓΗΣΗΣ ΤΩΝ ΠΡΟΓΡΑΜΜΑΤΩΝ ΤΗΣ ΕΝΕΡΓΕΙΑΣ, 
ΚΑΘΩΣ ΚΑΙ ΤΑ ΕΡΓΑΛΕΙΑ ΠΟΥ ΘΑ ΧΡΗΣΙΜΟΠΟΙΗΘΟΥΝ 
Η νέα τάξη πραγμάτων διαμορφώνεται στα πλαίσια 
ενός περιβάλλοντος ραγδαία εναλλασσόμενου, πλήρως 
ανταγωνιστικού και με επίκεντρο την τεχνολογία. Η απο¬ 
τελεσματική λειτουργία του ΕΛΚΕΔΕ ΚΕΝΤΡΟ ΤΕΧΝΟ¬ 
ΛΟΓΙΑΣ & ΣΧΕΔΙΑΣΜΟΥ Α.Ε εξασφαλίζει εργαζομένους, 
οι οποίοι να μπορούν να ανταποκριθούν στα νέα δεδομέ¬ 
να με την απόκτηση γνώσεων, την ανάπτυξη δεξιοτήτων 
και την διαμόρφωση στάσεων με απώτερο στόχο την με¬ 
ταβολή της μεταφοράς τους και την βελτίωση της επαγ¬ 
γελματικής ή κοινωνικής τους θέσης με την ένταξή τους 
στην αγορά εργασίας. 

Για την επίτευξη των προαναφερομένων, το ΕΛΚΕΔΕ 
ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ Α.Ε εφαρμόζει 
λογισμικό σύστημα εσωτερικής και εξωτερικής αξιολόγη¬ 
σης των προγραμμάτων, ακολουθώντας την μεθοδολο¬ 
γία της διαρκούς αξιολόγησης (οη - ροίπρ ΘνεΙυεΙίοπ), η 
οποία περιλαμβάνει την παρακολούθηση όλωντων ποσο¬ 
τικών και ποιοτικών δεικτών που αναφέρονται σε στοιχεία 
πληρότητας και αποτελεσματικότητας των προγραμμά¬ 
των (οπίίοαΙ ευοοθεε ίαοΙοΓε). Τα συστήματα αξιολόγησης 
προσαρμόζονται στις ανάγκες του εκάστοτε προγράμμα¬ 
τος, αναγνωρίζοντας τις εκάστοτε ιδιαιτερότητέςτου. 

Η αξιολόγηση κάθε Προγράμματος, η οποία γίνεται από 
τον Υπεύθυνο του Προγράμματος, επιβάλλεται να γίνεται 
τόσο κατά την διάρκεια της εκπαιδευτικής διαδικασίας 
(Ενδιάμεση Αξιολόγηση Προγράμματος), όσο και μετά 
την ολοκλήρωσή της (Τελική Αξιολόγηση Προγράμμα- 
τος). 

Στην Ενδιάμεση Αξιολόγηση των Προγραμμάτων εστιά¬ 
ζονται σημεία που αφορούν: 

Τη διαδικασία επιλογής των καταρτιζομένων 
Αξιολογείται η αντικειμενικότητα και το αδιάβλητο της 
διαδικασίας επιλογής και πιο συγκεκριμένα προσεγγίζο¬ 
νται ο τρόπος πληροφόρησης των ενδιαφερομένων και η 
εξυπηρέτησή τους. Ως εργαλεία επιλογής, τα οποία δια¬ 
σφαλίζουν την αντικειμενικότητα και το αδιάβλητο του 
συστήματος επιλογής, χρησιμοποιούνται: α) μοριοδότη- 
ση στοιχείων βιογραφικού, β) ατομική συνέντευξη, γ) τε¬ 
στ ικανοτήτων, δ) τεστ γνώσεων. 

Την εκπαιδευτική διαδικασία 

Αξιολογείται ο βαθμός στον οποίο οι εκπαιδευτές δια¬ 
θέτουν τις απαιτούμενες γνώσεις και δεξιότητες έτσι 
ώστε να διαμορφωθεί το κατάλληλο πλαίσιο αναφοράς 
μέσα στο οποίο η εκπαιδευτική διαδικασία θα έχει το μέ¬ 
γιστο δυνατό αποτέλεσμα. 

Τα γενικά στοιχεία των προγραμμάτων 
Τήρηση του ωρολογίου προγράμματος 
Χαρακτηρισμός των χωρών 
Συνθήκες διεξαγωγής προγράμματος 
Επικοινωνία καταρτιζομένων με τους υπεύθυνους του 
προγράμματος 

Γραμματειακή στήριξη του προγράμματος 
Με την Ενδιάμεση Αξιολόγηση των Προγραμμάτων επι¬ 
τυγχάνεται η βελτίωση και αναθεώρηση των στόχων με 
την σταδιακή προσαρμογή του εκπαιδευτικού προγράμ¬ 
ματος στις ανάγκες που προκύπτουν μέσα από υποδεί¬ 
ξεις και διαπιστώσεις των άμεσα εμπλεκομένων με το 


πρόγραμμα. Πρόκειται δηλαδή για μια διαδικασία προ¬ 
σαρμογής του εκπαιδευτικού προγράμματος στα νέα δε¬ 
δομένα και στις ανάγκες που εμφανίζονται. 

Η Τελική Αξιολόγηση των Προγραμμάτων, θα πραγμα¬ 
τοποιηθεί μετά την ολοκλήρωσή τους και περιλαμβάνει 
τρία ερωτηματολόγια: 

• Καταρτιζομένων 

• Εκπαιδευτών 

• Επιστημονικού Υπευθύνου 

Τα ειδικότερα σημεία που θα εξεταστούν είναι: 

Περιεχόμενο κατάρτισης 

Η Ενότητα «περιεχόμενο κατάρτισης»,αξιολογεί το αντι¬ 
κείμενο κατάρτισης από καθεαυτό και περιλαμβάνει διά¬ 
φορες επιμέρους ενότητες. Η αξιολόγηση του περιεχομέ¬ 
νου κάθε προγράμματος αναφέρεται στο ενδιαφέρον και 
στην πρακτικότητα που έχει το πρόγραμμα, αποτελεί δη¬ 
λαδή μέτρο κατά πόσο οι καταρτιζόμενοι απέκτησαν γνώ¬ 
σεις και δεξιότητες για την άσκηση του επαγγέλματος 
τους. Πιο συγκεκριμένα θα καταγράφονται: 

• ο βαθμός στον οποίο οι καταρτιζόμενοι ικανοποίησαν 
τις προσδοκίες τους από το συγκεκριμένο πρόγραμμα 

•το ενδιαφέρον παρακολούθησης 

• η χρησιμότητα 

• η πρακτικότητα και το σύγχρονο των γνώσεων 

• η αξιολόγηση του θεματολογίου 

• η συνάφεια πρακτικής άσκησης και θεωρίας 

•το εύληπτο των γνώσεων 

• η απόκτηση δεξιοτήτων για την άσκηση ή την εύρεση 
επαγγέλματος 

Γ ενικά στοιχεία 

Στην παρούσα ενότητα θα αξιολογηθούν τα γενικά στοι¬ 
χεία κάθε προγράμματος, τόσο από την πλευρά των κα- 
ταρτιζομένων, όσο και από την πλευρά των εκπαιδευτών 
του προγράμματος. Στόχος αυτής της ταυτόχρονης αξιο¬ 
λόγησης των ίδιων στοιχείων του προγράμματος επιτρέ¬ 
πει, μέσα από την διασταύρωση των απαντήσεων να απο- 
κομισθεί μια ολοκληρωμένη και περισσότερο αντικειμενι¬ 
κή εικόνα, με ελάχιστη πιθανότητα λάθους, σχετικά με τις 
συνθήκες ολοκλήρωσης της ενέργειας. 

Με την Τελική Αξιολόγηση του Προγράμματος διαπι¬ 
στώνονται τυχόν ατέλειες και παραλείψεις, έτσι ώστε να 
υπάρχει δυνατότητα αναμόρφωσης και προσαρμογής 
του προγράμματος. 

Πέρα από την εσωτερική αξιολόγηση των προγραμμά¬ 
των η Εξωτερική Αξιολόγηση, όπως έχει ήδη αναφερθεί, 
θα γίνει και από εξωτερικό συνεργάτη του ΕΛΚΕΔΕ ΚΕ¬ 
ΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ Α.Ε ειδικευμένο σε 
διαδικασίες αξιολόγησης ενεργειών κατάρτισης. Ο εξωτε¬ 
ρικός αξιολογητής συγκεντρώνει περιοδικά τα απαραίτη¬ 
τα στοιχεία κατά την διάρκεια του προγράμματος (Ερωτη¬ 
ματολόγια προς τους καταρτιζόμενους και εκπαιδευτές 
έτσι ώστε να αξιολογηθεί το ενδιαφέρον και η πρακτικότη¬ 
τα που είχε το πρόγραμμα) και πραγματοποιεί συνεντεύ¬ 
ξεις με τους συντελεστές του προγράμματος. Είναι έτσι σε 
θέση ανά τακτά χρονικά διαστήματα να συντάσσει την Πε¬ 
ριοδική Έκθεση Προόδου του προγράμματος και να την 
παρουσιάζει στον φορέα. Οι Περιοδικές Εκθέσεις αποτε¬ 
λούν μέρος της τελικής αξιολόγησης. 

Η αποτελεσματικότητα της εξωτερικής αξιολόγησης 
συνδέεται με δυο βασικούς παράγοντες: 

• Την πληρότητα του συστήματος αξιολόγησης και τη 
διασταύρωση στοιχείων 

• Την αντικειμενικότητα των κρίσεων που εκφέρονται 
στα πλαίσιά του 

Στο τελικό επίπεδο και με την ολοκλήρωση των προ¬ 
γραμμάτων κατάρτισης, ο Επιστημονικός Υπεύθυνος του 
Έργου συντάσσει και παραδίδει στον φορέα υλοποίησης 
την Τελική Έκθεση Αξιολόγησης, η οποία περιλαμβάνει 
αριθμοδείκτες και σχόλια για όλα τα στοιχεία που εξετά¬ 
στηκαν κατά τη διάρκεια του εκάστοτε προγράμματος. 

Ζ. ΕΝΕΡΓΕΙΕΣ ΠΛΗΡΟΦΟΡΗΣΗΣ ΚΑΙ ΔΗΜΟΣΙΟΤΗΤΑΣ 

Το ΕΛΚΕΔΕ ΚΕΝΤΡΟ ΤΕΧΝΟΛΟΓΙΑΣ & ΣΧΕΔΙΑΣΜΟΥ 
ΑΈ για την γνωστοποίηση της υλοποίησης του προγράμ¬ 
ματος προς τους τελικούς ωφελούμενους (επιχειρημα¬ 
τίες, στελέχη, εργαζόμενοι και αυτοαπασχολούμενοι του 
κλάδου δέρματος, ξύλου - επίπλου, πλαστικών κλωστοϋ¬ 
φαντουργίας, ετοίμου ενδύματος και χαρτιού) θαπροβεί 
στις παρακάτω ενέργειες: 


Θα εκδώσει αφίσες, φυλλάδια και θα στείλει ενημερω¬ 
τικές επιστολές προς όλες τις επιχειρήσεις. Σε όλα τα 
ανωτέρω θα γίνεται μνεία της συμμετοχής της Ευρωπαϊ¬ 
κής "Ενωσης και του Ευρωπαϊκού Κοινωνικού Ταμείου 
(ΕΚΤ) στο πρόγραμμα. 

Οι αφίσες θα τοποθετηθούν στους χώρους του φορέα 
υλοποίησης, στα γραφεία των συνδέσμων των κλάδων, 
στους χώρους όπου πραγματοποιούνται εκθέσεις από 
τους συνδικαλιστικούς φορείς των κλάδων καθώς και σε 
μεγάλα εργοστάσια των κλάδων. Επίσης, θα διανεμηθούν 
τα σχετικά φυλλάδια σε όσο το δυνατόν περισσότερους 
ωφελούμενους. 

Δημοσιεύσεις στον κλαδικό καθώς και στον ημερήσιο 
τύπο για την υλοποίηση της ενέργειας και των επί μέρους 
προγραμμάτων της, θα γίνεται δε και σε αυτές αναφορά 
της συμμετοχής της Ευρωπαϊκής Ένωσης και του Ευρω¬ 
παϊκού Κοινωνικού Ταμείου (ΕΚΤ). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




